Midnight Sun (albumi)

Midnight Sun on ruotsalaisen laulaja Zara Larssonin viides studioalbumi, joka julkaistiin 26. syyskuuta 2025 Sommer Housen ja Epic Recordsin kautta. 
Ruotsalaisesta kesästä inspiroitunut, 10-kappaleinen albumi yhdistelee hiottua pop-tuotantoa ja introspektiivistä laulunkirjoitusta. Larsson työskenteli albumilla tiiviisti useiden yhteistyökumppanien kanssa, joihin kuuluivat pitkäaikainen työpari MNEK sekä Margo XS, Zhone ja Helena Gao. Albumilta on julkaistu singlet ”Pretty Ugly”, ”Midnight Sun” ja ”Crush”, ja sitä tukee "Midnight Sun Tour" -kiertue, joka alkoi Euroopasta lokakuussa 2025.
Taustaa.
10-raitaisella albumilla Larsson on työskennellyt pitkäaikaisen tuottajansa MNEKin kanssa. Albumilla on myös tuottajien Margo XS:n, Zhonen ja lauluntekijä Helena Gaon kädenjälkeä. Larssonin mukaan albumia on inspiroinut ruotsalainen kesä ja keskiyön auringon tunnelma. Hän on kertonut "Midnight Sun" -albumin olevan hänen uransa kaikkein henkilökohtaisin projekti. Larssonin mukaan albumi on muotoutunut vuosien pohdinnan ja taiteellisen kehityksen tuloksena. "So Good" (2017) ja "Poster Girl" (2021) -albumien neljän vuoden välin aikana hän äänitti ja lopulta hylkäsi monia versioita uudesta albumista, vedoten paineeseen tehdä vahva kaupallinen menestys jatkoksi. Albumin nimi "Midnight Sun" valittiin jo varhaisessa vaiheessa ja siihen palattiin useita kertoja, Larssonin kirjoittaessa uusia kappaleita.
Markkinointi.
Larsson markkinoi albumia iHeartRadion albumin julkaisutilaisuudessa, jossa hän esitti uusia kappaleita ja osallistui iHeartRadion JoJon isännöimään kysymys-vastaus -osioon. Tapahtuma lähetetään 29. syyskuuta iHeartRadion Hit Nation -asemalla.
Singlet.
Albumin ensimmäinen single ”Pretty Ugly” julkaistiin 25. huhtikuuta 2025. elektro-tyyppisen kappaleen musiikkivideon ohjasi Charlotte Rutherford. Nimikkokappale ”Midnight Sun” julkaistiin 13. kesäkuuta 2025. Kolmas single ”Crush” julkaistiin 15. elokuuta 2025.
Kiertue.
Albumia edistävä "Midnight Sun Tour" -kiertue alkoi lokakuussa 2025. Hänen on määrä esiintyä Helsingin Veikkaus Arenalla 26. marraskuuta 2025. Larsson toimi lämmittelijänä Tate McRaen kiertueen "Miss Possessive Tour" Pohjois-Amerikan pysähdyksillä, ja hänen on määrä toimia OneRepublic -yhtyeen lämmittelijänä heidän kiertueella Australiassa ja Uudessa-Seelannissa.
Vastaanotto.
"DIY" -lehti kuvaili "Midnight Sun" -albumia eloisaksi, maksimalistiseksi poplevyksi, joka yhdistelee electronicaa, dancea, scandi-poppia ja R&amp;B:tä tuoden esiin Larssonin monipuolisuuden. Arviossa kiiteltiin albumin energistä tuotantoa sekä sekoitusta rohkeista menevimmistä kappaleista ja pohdiskelevammista hetkistä. "Dork" kirjoitti, että vaikka "Midnight Sun" alkaa hiotulla, radiosoittoon sopivalla popilla, albumi heijastaa lopulta Larssonin omaa itsevarmaa persoonaa ja riippumattomuutta ulkopuolisiin odotuksiin. "Rolling Stone" kirjoitti, että "Midnight Sun" sisältää alusta loppuun energistä tanssipop-iloa.
Kaupallinen menestys.
"Midnight Sun" debytoi Ruotsin albumilistan kärjessä. Norjassa albumi oli sijalla 10, Suomessa sijalla 30 ja Tanskassa sijalla 33. Ison-Britannian albumilistalla albumi nousi sijalle 36, ja Yhdysvaltain Billboard 200 -listan sijalle 119.